Sekolah Menengah Kebangsaan Methodist (ACS), Sitiawan

**Sekolah Menengah Kebangsaan Methodist (ACS)** **Sitiawan** atau nama ringkasnya *SMK Methodist (ACS) Sitiawan*, merupakan sebuah sekolah menengah kebangsaan yang terletak di Jalan Lin Chen Mei, Kampung Koh, Sitiawan. Sekolah ini merupakan sekolah pertama yang ditubuhkan di Sitiawan dan merupakan sekolah berprestasi tinggi yang bernombor satu di daerah Manjung. Sekolah ini terletak bersebelahan dengan SK Methodist (ACS) Sitiawan.

## Sejarah
Sekolah ini berkongsi sejarah yang hampir sama dengan sekolah rendah ACS Sitiawan, di mana kedua-dua sekolah ini ditubuhkan pada tahun 1903 sebagai sebuah rumah anak yatim dengan empat orang kanak-kanak lelaki dari Singapura. Bangunan asal sekolah ini kini terletak Chung Hua Kung Hui, Kampung Koh. Setahun kemudian premis sekolah ini telah dipindahkan ke tempat bertentangan Pioneer Methodist Church Sitiawan. Di bawah pimpinan residen mubaligh Rev. B.F Van Dyke sekolah ini telah berkembang menjadi Sekolah Perusahaan Sitiawan (Industrial School Sitiawan).

Dr. Shellabear, belas pengetua sekolah ini pada tahun 1910 telah mendirikan sebuah lagi bangunan untuk sekolah. Kemudiannya pada tahun 1916, Rev. W.E. Horley, mubaligh dari Ipoh telah menukar nama asal sekolah kepada *Anglo-Chinese School Sitiawan* (ACS Sitiawan). Pada asalnya, ACS Sitiawan adalah merupakan sebuah sekolah lelaki seperti mana-mana sekolah ACS di tempat lain di seluruh Tanah Melayu dan Singapura ketika itu, sehinggalah pentadbiran sekolah ini mula menerima pelajar perempuan semenjak tahun 1927. Semasa pemerintahan Jepun, sekolah ini telah digunakan sebagai salah sebuah sekolah Jepun.

Pada tahun 1947, ACS Sitiawan memulakan kelas Sijil Persekolahan (*School Certificate*) yang pertama. Dua tahun kemudiannya kelas khas untuk pelajar Melayu (Special Malay Class) yang pertama telah dijalankan. Sekolah ini mencatat sejarah apabila menjadi Pusat Peperiksaan Sijil Persekolahan buat kali pertama pada tahun 1955. Setahun selepas zaman kemerdekaan Malaya (1958), pentadbiran sekolah rendah dan menengah telah diasingkan. 

Kelas bagi pelajar Tingkatan 6 (Sains) mula dibuka pada tahun 1973 dengan bilangan pelajar seramai 24 orang. Pelajar-pelajar ini menduduki peperiksaan ''High School Certificate'' (H.S.C) (nama STPM dahulu) sebagai calon pertama sekolah pada tahun berikutnya. Golongan pertama ini berjaya mencatat kelulusan sebanyak 82%. Pada tahun 1977, kelas Tingkatan 6 (Sastera) dibuka selepas perbubaran sekolah swasta *Methodist High School* (MHS) *Sitiawan* dan ACS Sitiawan telah mencatat keputusan H.S.C terbaik dalam negeri Perak pada tahun tersebut. Pada tahun 2009, Sekolah Menengah Kebangsaan Methodist (ACS) memiliki 986 orang pelajar lelaki dan 805 orang pelajar perempuan, menjadikan jumlah keseluruhan murid seramai 1791 orang. Ia mempunyai seramai 123 orang guru.

Kini, ACS Sitiawan merupakan antara sekolah yang terbesar dari segi bilangan pelajar, iaitu 1577 orang murid (3 Mac 2026) dari tingkatan satu hingga tingkatan enam atas dan secara konsisten mencapai keputusan akademik di peringkat SPM dan STPM yang cemerlang di samping mempunyai pencapaian kokurikulum yang giat aktif dalam pelbagai bidang. Sekolah ini juga telah berjaya melahirkan pelbagai tokoh-tokoh yang cemerlang dalam semua bidang dengan kekuatan guru seramai 115 orang  (31 Januri 2026) terdiri yang pakar dalam pelbagai bidang.

## ACS Luminaries
ACS Luminaries merupakan senarai tokoh terkemuka yang pernah menuntut di Sekolah Menengah Kebangsaan Methodist ACS Sitiawan (SMK Methodist ACS Sitiawan). Alumni sekolah ini telah mencapai kecemerlangan dalam pelbagai bidang termasuk korporat, politik, perkhidmatan awam, perundangan, kesihatan, ekonomi dan kepimpinan masyarakat di peringkat negeri, kebangsaan dan antarabangsa.

**DATO' DR LING SING HANG**

* Renowned Corporate Figure, Philanthropist, Former Chairman of the ACS Board of Governors       

**DR. LING HEE HUONG**

* Class of 1965, Chairman of the ACS Board of Governors

**MR. DING POI BOR**

* Current Position: Managing Director of DKLS Industries Berhad

**THE LATE DATO RICHARD HO UNG HUN**

* Former Ministry of Transport

**DATO' GEORGE TING YEW TONG**

* Current Position: CEO of Network Restaurant Management Domino's Pizza, Malaysia & Singapore

**NGEH KOO HAM**

* Current Position : Speaker of the Perak State
* Legislative Assembly
* Member of the Malaysian Parliament for Beruas 
* Member of the Perak State Legislative Assembly for Sitiawan

**M. KULA SEGARAN S/O V.MURUGESON**

* Current Position: Minister of Human Resource Member of Parliament for Ipoh Barat, Perak

* Previous Position: Member of Parliament for Teluk Intan, Perak

**YB SENATOR TUAN BGA HOCK CHEH**

* State Legislator

**PROFESSOR RAMASAMY**

* Deputy Chief Minister of Penang

**IR. SAM TUCK WAH**

* Current Position: Executive Director of DKLS Industries Berhad

**NGA KOR MING**

* Current Position : Deputy Speaker of Dewan Rakyat 

* Member of Perak State Legislative Assembly for Aulong 

* Previous Position: Member of the Dewan Rakyat for Taiping, Perak 

* Member of the Perak Legislative Assembly for Kepayang 

* Member of the Perak Legislative Assembly for Pantai Remis

**YB THOMAS SU KEONG SEONG**

* Member of Parliament of Ipoh Timor

**THE LATE DATO' RICHARD HO UNG HUN**

* Previous Position: Former Minister of Labour 

**TAN SRI DR. ABDULLAH B. AYUB**

* Previous Position : State Government AJK

**DR. MOHD HATTA B. MD. RAMLI**

* Current Position : Deputy Minister of Entrepreneur Development

* Member of Malaysian Parliament for Lumut, Perak 

* Previous Position : Member of the Malaysian Parliament for Kuala Krai, Kelantan

**DATO DR. DING LAY MING**

* Perak State Director of Health

* Class of 1976

**DATO DING PEI CHAI**

* Non-Executive Chairman of DKLS Industries 
* Executive Chairman of Isyoda Corporation Berhad

**DR. CHIENG LEE CHONG**

* Class of 1984
* Chairman of the Parent-Teacher Association of ACS

**LING LEONG CHNONG**

* Class of 77
* Renowned Corporate Figure Benefactor

**TAN SRI DATO' SERI KONG CHO HA**

* Previous Position: Minister of Transport Minister of Housing and Local Government
* Secretary - General of the Malaysian Chinese Association 
* Member of Malaysian Parliament for Lumut Deputy Minister of Science, Technology and Innovation 
* Deputy Minister of Finance II

**ERIC PAULSEN**

* Malaysia's representative to the ASEAN Intergovernment Commission of Human Rights (AICHR)

**YB TUAN HAJI YAHYA B. MAT NOR**

* ADUN Pasir Panjang

**JAYANT MENON**

* Lead Economist (Trade and Regional Co-operation Asian Development Bank (ADB))

**DR. DING CHEK LANG**

* Resident Consultant Surgeon (Urology) in KPJ Ipoh
Kejayaan para alumni ini menjadi inspirasi kepada generasi pelajar baharu dalam meneruskan legasi kecemerlangan akademik, integriti dan khidmat kepada masyarakat yang menjadi teras pendidikan di ACS Sitiawan.

## Akademik

###### Menengah rendah
SMK Methodist (ACS) Sitiawan mempunyai sembilan kelas bagi menengah rendah iaitu tingkatan 1, 2 dan 3. Mata Pelajaran bagi Menengah Rendah, selain daripada mata Pelajaran teras, pelajar diberi pilihan elektif iaitu kelas S, R, E, dan A ambil mata Pelajaran ASK. Manakala pelajar C,D, P, J dan T ambil mata pelajaran RBT.

###### Menengah atas
Pada peringkat tingkatan 4 dan 5 yang akan menduduki peperiksaan Sijil Pelajaran Malaysia (SPM) pula, terdapat sembilan kelas bagi setiap tingkatan dan kelas secara umumnya dibahagikan mengikut Aliran STEM A, STEM B dan Aliran Kemanusiaan & Sastera Ikhtisas.  

Mata pelajaran bagi aliran STEM A dan STEM B terdiri daripada Fizik, Kimia, Bio, Matematik Tambahan, Sains Komputer, Sains sukan dan Prinsip Perakaunan. Manakala, mata pelajaran bagi aliran kemanusiaan dan Sastera Ikhtisas ialah Perniagaan, Sains Rumah Tangga, Ekonomi dan Pendidikan Seni Visual. 

SMK Methodist (ACS) merupakan satu-satunya sekolah dalam Daerah Manjung yang menawarkan Subjek Sains Sukan bermula 2023.

ACS Sitiawan juga menawarkan mata pelajaran seperti Bahasa Cina ,Bahasa Tamil dan Bahasa Jerman sebagai inisiatif untuk memastikan pelajar sekolah dapat menguasai sekurang-kurangnya tiga bahasa, selari dengan harapan Kementerian Pelajaran Malaysia (KPM).

###### Tingkatan Enam
ACS Sitiawan juga menawarkan kursus tingkatan enam. Pelajar pra-universiti yang akan menduduki peperiksaan Sijil Tinggi Persekolahan Malaysia (STPM) di ACS Sitiawan mempunyai pilihan untuk mengambil jurusan sains atau sains sosial. Pusat Tingkatan 6 SMK Methodist ACS Sitiawan menawarkan beberapa pakej mata pelajaran mengikut dua aliran utama iaitu Jurusan Sains dan Jurusan Sains Sosial. 

**1. Jurusan Sains**

Bagi pelajar yang berminat dalam bidang sains tulen, pakej yang ditawarkan merangkumi:

* Fizik / Biologi/ ICT
* Kimia
* Matematik

Pakej ini sesuai untuk pelajar yang ingin melanjutkan pengajian dalam bidang seperti perubatan, kejuruteraan, farmasi, sains tulen dan bidang berkaitan STEM.

**2. Jurusan Sains Sosial**

Terdapat empat pakej yang ditawarkan dalam aliran Sains Sosial, iaitu:

**Pakej A**

* Pengajian Perniagaan/ Seni Visual / ICT
* Ekonomi
* Management Mathematics

**Pakej B**

* Pengajian Perniagaan / Seni Visual / ICT
* Bahasa Melayu
* Ekonomi

**Pakej C**

* Pengajian Perniagaan /Seni Visual / ICT
* Sejarah
* Bahasa Melayu

**Pakej D**

* Pengajian Perniagaan / Seni Visual /ICT
* Bahasa Cina / Sejarah
* Ekonomi

Pakej-pakej ini sesuai untuk pelajar yang berminat dalam bidang perniagaan, pengurusan, perakaunan, ekonomi, undang-undang, bahasa, multimedia kreatif dan sains kemasyarakatan.

**Mata Pelajaran Wajib**

Selain mata pelajaran mengikut pakej, **Pengajian Am** dan **MUET** adalah wajib bagi semua pelajar Tingkatan 6.

Mulai tahun 2025 bagi kohort 2026, mata pelajaran **ICT** (Information and Communication Technology) telah mula ditawarkan kepada semua jurusan. Mata pelajaran ini terbuka kepada pelajar yang berminat tanpa mengira aliran, sama ada Jurusan Sains mahupun Jurusan Sains Sosial dengan beberapa syarat tertentu.

Penawaran ICT ini memberi peluang kepada pelajar untuk meningkatkan kemahiran teknologi digital, sejajar dengan perkembangan Revolusi Industri 4.0 dan keperluan semasa dalam bidang pengajian tinggi serta pasaran pekerjaan.

Secara keseluruhannya, Pusat Tingkatan 6 SMK Methodist ACS Sitiawan menyediakan pilihan pakej yang pelbagai, fleksibel dan relevan dengan keperluan semasa bagi membantu pelajar merancang hala tuju masa depan dengan lebih jelas dan terarah.

## Kokurikulum
Antara kelab dan unit beruniform yang wujud di ACS Sitiawan termasuk Pasukan Pancaragam Sekolah (*[https://www.facebook.com/AcsMilitaryBand/ ACS Military Band]*), Briged Putera (*Boys' Brigade 2nd Company Manjung*), Pengakap (*Scouts 01' Manjung*), Bulan Sabit Merah Malaysia (BSMM), Kadet Remaja Sekolah (KRS), Kadet Polis, Briged Puteri, Pandu Puteri dan Puteri Islam. Pasukan Pancaragam sekolah ini merupakan pancaragam pertama di Daerah Manjung hasil inisiatif bekas pengetua En. Moses Tay pada tahun 1974. Bagi pelajar tingkatan enam pula, aktiviti kokurikulum mereka berjalan secara berasingan dengan pelajar aliran perdana (tingkatan 1 hingga tingkatan 5), tetapi secara keseluruhannya senarai aktiviti kokurikulum yang ditawarkan untuk mereka adalah hampir sama dan pelajar tingkatan enam adalah di bawah pimpinan kelab Induk (*Sixth Formers Society*), di mana fungsi mereka adalah hampir sama dengan Jawatankuasa Perwakilan Pelajar di peringkat matrikulasi.

Sekolah ini mempunyai kumpulan pancaragam yang pertama ditubuhkan di daerah Manjung oleh bekas pengetua En. Moses Tay pada tahun 1974. Pancaragam sekolah ini telah terlibat dengan pelbagai aktiviti seperti pertandingan kawad berformasi, perbarisan jalanan dan pertandingan orkestra. Di samping itu, sekolah ini juga mempunyai persekutuan pengakap yang pertama di daerah Manjung, maka dengan namanya " 01' Manjung ".

Ahli-ahli pengakap terlibat secara aktif dalam pertandingan dan perkhemahan yang dilaksanakan di peringkat daerah mahupun di peringkat negeri.  Selain itu, pencapaian utama **Kadet Remaja Sekolah (KRS)** termasuklah:

**· Kenaikan Pangkat Sarjan & Staf Sarjan:** Ahli kadet telah membuktikan kecekapan dalam ilmu medan, kawat kaki, dan kepimpinan dengan lulus ujian kenaikan pangkat ke tahap **Sarjan** dan seterusnya **Staf Sarjan**.

**· Pangkat Pegawai Waren:** Puncak pencapaian tertinggi direkodkan apabila ahli kadet berjaya memperoleh pangkat **Pegawai Waren**. Pangkat ini merupakan pengiktirafan tertinggi bagi kadet di peringkat sekolah yang melayakkan mereka mengetuai perbarisan dan menjadi mentor kepada kadet-kadet lain.

Dari segi kebudayaan pula, sekolah ini mempunyai kelab seperti kelab Interact (*[https://www.facebook.com/acsinteractclub1/ Interact Club of ACS Sitiawan]*) dan Kelab Bahasa Cina (*[https://www.facebook.com/chinesesociety.acs/ ACS Sitiawan 华文学会]*). Setiap tahun, kelab Interact telah menganjurkan pelbagai aktiviti seperti mengitar semula bahan terpakai, perkhidmatan mencuci kereta dan karnival terbesar sekolah, *Interact Carnival* di mana makanan dan minuman dijual serta pelbagai jenis permainan diadakan. Karnival ini biasanya mendapat sambutan meriah dari warga tempatan Kampung Koh. Manakala bagi Kelab Bahasa Cina pula, aktiviti kebiasaannya dilakukan termasuklah pertandingan menulis kaligrafi, persembahan Tahun Baru Cina, konsert tahunan Tahun Baru Cina dan konsert tahunan Perayaan Musim Luruh. Persembahan-persembahan yang biasanya ada dalam konsert tahunan mereka termasuklah 24 gendang Cina, tarian tradisional dan modern serta skit jenaka.  

Manakala Kelab Tarian dan Nyanyian telah memenangi pertandingan di peringkat daerah Manjung dan negeri Perak. Pada tahun 2024, ACS Sitiawan telah menjadi **Johan** **Pertandingan Tarian Rampaian** peringkat negeri Perak.  

SMK Methodist (ACS) Sitiawan mempunyai rekod prestasi yang cemerlang dalam sukan dan permainan. Sekolah ini secara konsisten melahirkan atlet yang kompetitif di pelbagai peringkat. Pasukan bola tampar sekolah telah menunjukkan dominasi yang ketara di peringkat daerah. Komitmen para pemain dan strategi bimbingan yang berkesan membolehkan pasukan ini merangkul gelaran **Johan Peringkat Daerah** selama dua tahun berturut-turut, iaitu pada tahun **2023 dan 2024**. Manakala bagi **Olahraga** dalam acara balapan dan padang, ACS Sitiawan menunjukkan peningkatan prestasi yang dinamik, tahun **2023 ACS Sitiawan m**enduduki tempat ketiga, **2024 ACS Sitiawan** berjaya melonjak ke tangga teratas sebagai **Johan** manakala tahun **2025 sekolah ini k**ekal kompetitif dengan meraih tempat kedua. Pasukan catur sekolah juga tidak kurang hebatnya dengan berjaya menempatkan diri dalam **ranking 10 terbaik**. Ini membuktikan keupayaan intelek dan strategi pelajar dalam sukan minda di peringkat persaingan yang sengit. **Pelajar** ACS Sitiawan sangat aktif dalam acara sukan pelayaran. Pelajar telah mengharumkan nama sekolah dengan memenangi pelbagai pertandingan, bukan sahaja di peringkat **kebangsaan**, malah sehingga ke peringkat **antarabangsa**.  

ACS Sitiawan juga mempunyai sebuah pasukan multimedia, *Editorial Board of The Loyal Pioneer* yang khususnya untuk menghasilkan majalah sekolah, *The Loyal Pioneer* semenjak tahun 70-an.  Ahlinya terdiri daripada pelajar-pelajar sekolah dan majalah ini akan diedarkan kepada warga sekolah dan juga kepada alumni yang baru bergraduan dari tingkatan lima dan tingkatan enam atas. Majalah ini ada diedarkan dalam bentuk kulit keras atau kulit lembut. 
## Prasarana
SMK Methodist (ACS) Sitiawan mempunyai sebanyak 35 buah bilik darjah untuk semua pelajarnya. ACS Sitiawan mempunyai dua buah dewan, dewan besar (Dewan ACS II) yang dilengkapi dengan penyejuk udara dan dewan auditorium yang terletak di tingkat bawah bangunan Ir. Ling Leong Choong. Di tingkat atas pada bangunan yang sama ditempatkan 2 buah makmal komputer yang dilengkapi dengan penghawa dingin, 20 buah komputer setiap makmal, LCD projektor, visualizer dan android TV selain pencetak dan laptop, bagi menyediakan kemudahan yang lengkap dan selesa untuk pelajar Sains Komputer dan Asas Sains Komputer setiap hari yang menggunakan perisian seperti Notepad++, Thonny, Scratch, PHP MyAdmin dan Bracket dalam pembelajaran dan tugasan.  

ACS Sitiawan juga mempunyai sebuah bilik Frog yang menggunakan pelajaran hibrid (fizikal dan atas talian) melalui penggunaan teknologi seperti *Chromepad dan laptop refurbished sebanyak 20 unit*. Bilik Frog ini merupakan inisiatif bekas pengetua En. Ding Kong Leong. Bilik ini digunakan khusus untuk menggalakkan penggunaan ID Delima dalam Pdpc guru dan murid SMK Methodist ACS Sitiawan.  

Selain 2 makmal komputer dan bilik Frog, ACS Sitiwan juga mempunyai sebuah lagi Makmal Cyberstudent bagi kegunaan murid ASK Tingkatan 1 dan 2 yang terletak di Blok B. Makmal Cyberstudent ini dilengkapi dengan penghawa dingin, 40 buah komputer, pencetak dan LCD Projektor. Prasarana asas dan penting ini juga menjadi sumber pembelajaran bagi pelajar ICT Tingkatan 6  Kohort 2026 yang baru dibuka pada Jun 2025. Kemudahan Internet dan perisian yang sedia ada seperti Scratch, Thonny dan perisian atas talian di dalam makmal komputer ini menjadikan pembelajaran ICT, Sains Komputer dan Asas Sains Komputer di SMK Methodist ACS lebih mudah dan selesa digunakan oleh guru dan murid-murid. Makmal komputer ini juga sering dijadikan Pusat peperiksaan bagi Pentaksiran Kemasukan Sekolah Khusus (PKSK) untuk SBP, SMKA, SMT, KV dan MTD selain kemudahan untuk pendaftaran Kokurikulum secara atas talian.  

Selain itu, ACS Sitiawan mempunyai tiga buah kantin yang dikendalikan oleh penjual yang berbilang kaum dan juga mempunyai sebuah koperasi sekolah untuk pelajar membeli makanan ringan, buku-buku, alat tulis, dan pakaian sekolah seperti baju sukan, lencana dan tali leher. Sebuah bilik makan guru dinamakan Kafe Lilie juga telah berjaya disediakan bagi keselesaan guru dan ruang makan untuk tetamu yang hadir ke sekolah.   

Sekolah ini juga mempunyai pusat sumber yang dilengkapi pendingin hawa dan mempunyai buku-buku fiksyen, bukan fiksyen dan buku rujukan bagi semua peringkat aliran perdana dan aliran tingkatan enam. Bertempat bersebelahan dengan Dewan ACS, Pusat sumber ACS menyediakan kemudahan ruang pembelajaran dan pinjaman buku yang selesa. Di tingkat bawah, disediakan ruang untuk murid menggunakan komputer dan melayari internet bagi tujuan pengisian NILAM. Terdapat juga sebuah bilik Studio ACS lengkap dengan lampu, glassboard, green screen yang disediakan untuk tujuan rakaman dan penggambaran fotografi dan videografi aktiviti-aktiviti yang bersesuaian yang memerlukan rakaman seperti fotografi guru, majalah dan persediaan untuk sebarang pertandingan yang memerlukan rakaman video. 

Bagi memenuhi keperluan pelajar dari segi kokurikulum pula, ACS Sitiawan mempunyai gelanggang tenis, gelanggang berbumbung bola keranjang, gelanggang bola tampar , gelanggang badminton yang terletak di Dewan ACS II dan gelanggang sepak takraw. Sekolah ini mempunyai sebuah padang besar yang dikongsi bersama sekolah rendah ACS di mana kebiasaanya padang ini digunakan untuk hari sukan tahunan atau latihan seperti latihan olahraga, latihan perbarisan ataupun latihan bola sepak. Di samping itu, sekolah ini mempunyai sebuah padang di tengah kawasan sekolah yang dipanggil *ACS Green* yang berfungsi sebagai kawasan latihan pancaragam sekolah.  

## Pencapaian

SMK Methodist (ACS) Sitiawan pernah dinamakan sebagai sekolah bertaraf Lima Bintang oleh Kementerian Pendidikan Malaysia. Ia juga mendapat tempat pertama dalam kategori makmal/bilik komputer terbaik peringkat negeri Perak pada tahun 2017. Sekolah ini juga merupakan pertama yang menjalakan Kelas Dual Language Program (DLP) di daerah Manjung.

***Pencapaian Akademik***

Berdasarkan analisis bagi tempoh tahun 2022 hingga 2024, prestasi keputusan SPM menunjukkan perkembangan yang semakin memberangsangkan dari segi peratus kelulusan dan bilangan calon yang memperoleh semua A.

Pada tahun 2022, seramai 278 orang pelajar menduduki peperiksaan dengan peratus lulus sebanyak 89.93% dan GPS 4.94. Bilangan pelajar yang memperoleh semua A ialah 12 orang (4.32%).

Pada tahun 2023, jumlah calon menurun kepada 265 orang, namun peratus kelulusan meningkat kepada 91.32% dengan GPS bertambah baik kepada 4.73. Bilangan pelajar semua A juga meningkat kepada 17 orang (6.42%), menunjukkan peningkatan pencapaian cemerlang.

Tahun 2024 pula mencatatkan jumlah calon tertinggi dalam tempoh ini iaitu seramai 305 orang. Peratus kelulusan terus meningkat kepada 92.79%, manakala GPS berada pada 4.76. Seramai 16 orang pelajar berjaya memperoleh semua A (5.25%), mengekalkan prestasi cemerlang secara konsisten.

Secara keseluruhannya, bagi tempoh 2022 hingga 2024, pencapaian SPM menunjukkan trend peningkatan yang positif terutamanya dari segi peratus kelulusan yang semakin baik setiap tahun. Walaupun GPS menunjukkan sedikit turun naik, prestasi keseluruhan kekal stabil dan kompetitif. Peningkatan bilangan pelajar memperoleh semua A pada tahun 2023 dan kekal pada tahap yang baik pada tahun 2024 membuktikan usaha berterusan pihak sekolah dalam memastikan kecemerlangan akademik terus diperkasakan.

Peperiksaan SPM 2024 telah mencatatkan pencapaian yang amat membanggakan apabila seramai 16 orang pelajar berjaya memperoleh keputusan semua ‘A’. Kejayaan ini membuktikan kesungguhan, disiplin dan komitmen tinggi para pelajar dalam memastikan kecemerlangan akademik dapat dicapai.

Pencapaian tertinggi telah diraih oleh **Nicholas Way Yu Yang** dari kelas 5S yang berjaya memperoleh **10A+ daripada 10 mata pelajaran**. Keputusan cemerlang ini melayakkan beliau muncul sebagai pelajar terbaik keseluruhan SPM 2024 dengan rekod pencapaian yang amat membanggakan.

Tempat kedua pula disandang oleh **Tan Yong Xu** dari kelas 5S yang memperoleh **9A+, 1A dan 1A-** bagi 11 mata pelajaran. Kejayaan beliau menunjukkan prestasi akademik yang sangat konsisten dan cemerlang dalam hampir semua subjek yang diambil.

Selain itu, tempat ketiga diraih oleh **Wong Sue Ann** yang turut mencatat keputusan membanggakan dengan **8A+ dan 3A** bagi 11 mata pelajaran. Pencapaian ini membuktikan bahawa budaya kecemerlangan akademik terus subur dalam kalangan pelajar.

SMK Methodist ACS Sitiawan yang telah mencatatkan keputusan cemerlang dalam peperiksaan Sijil Tinggi Persekolahan Malaysia (STPM) 2024. Kejayaan ini membuktikan usaha gigih, disiplin yang tinggi serta komitmen yang berterusan sepanjang tempoh pengajian mereka. Bagi keputusan tertinggi pertama, pencapaian paling cemerlang telah diraih oleh **Finnie Felixcy Anak Sugu** yang memperoleh **4A dengan CGPA 4.00**. Keputusan sempurna ini merupakan satu pencapaian yang amat membanggakan dan menjadi inspirasi kepada seluruh warga sekolah diikuti oleh dua orang pelajar cemerlang iaitu **Siti Syamimi Binti Mohd Ropi** yang memperoleh **3A, 1A- dengan CGPA 3.92**, serta **Justin Ling Wen Jun** dan **Ding Lay Jee** yang masing-masing memperoleh **2A, 1A-, 1B+ dengan CGPA 3.75**.

Pancaragam sekolah ini telah bergiat aktif dalam aktiviti seperti pertandingan *Perak State Marching Formation Competition* dari tahun 2000 hingga 2009 di Stadium Perak, Ipoh, di mana pasukan ini pernah memperoleh anugerah *best drum major* semasa pertandingan formasi peringkat daerah pada tahun 2006 yang berlangsung di padang besar ACS Sitiawan. Pasukan pancaragam ini juga mendapat pingat perak dalam pertandingan *[http://ambc.asia/malaysia-national-band-competition-natcomp/ Malaysia National Band Competition (NATCOMP)]* peringkat negeri yang berlangsung di SMJK Shing Chung, Sungai Siput pada tahun 2012. Pasukan pancaragam ACS juga pernah membuat konsert kolaborasi dengan *[https://twitter.com/bwstour Bethel Wind Symphony Orchestra]* dari Amerika Syarikat pada tahun 2011. Selain itu, pasukan pancaragam ini juga telah menyertai *National Wind Orchestra Competition* (2013) dan *National Wind Orchestra Festival* (2014) anjuran Universiti Pendidikan Sultan Idris (UPSI) dan memperoleh pingat gangsa di peringkat kebangsaan. Di samping itu juga, pasukan pancaragam ACS Sitiawan telah terlibat pada tahun 2014, 2018 dan 2019 dalam perbarisan penyambutan Lumut sebagai bandar tentera laut anjuran TLDM semasa hari terbuka tentera laut. Pada tanggal 31 tahun 2020, *ACS Military Band* telah memperoleh pingat perak dalam Pertandingan Perarakan Pancaragam sempena Hari Kemerdekaan ke-63 peringkat kebangsaan. Pertandingan ini berlangsung secara atas talian di mana pasukan-pasukan pancaragam sekolah serata negara telah memuat naik persembahan perarakan mereka di laman sesawang *Facebook Marching Band Malaysia Championship*. 

Di samping itu juga, pelajar-pelajar ACS Sitiawan juga bergiat aktif dalam aktiviti-aktiviti lain, seperti menyertai **Langkawi International Regatta**, pertandingan pelayaran peringkat kebangsaan, bola sepak, badminton, taekwondo, catur, olahraga, perdebatan bahasa Inggeris, pengucapan awam dalan bahasa Inggeris, merentas desa dan silat. Pada tahun 2015, seorang pelajar mencatat sejarah sekolah di mana beliau telah memberikan pengucapan awam menghadap sultan Perak, Sultan Nazrin Shah. Pada tahun 2017 pula, dua orang pelajar telah berjaya mewakili Manjung dalam pertandingan merentas desa peringkat Negeri untuk kali pertama di dalam sejarah sekolah ini.Selain itu pasukan **Taekwondo ACS Sitiawan** pernah menyertai beberapa pertandingan peringkat negeri seperti Kejohanan Taekwondo antara Sekolah Perak,National Game dan **SUKMA**.Di samping itu juga,Pasukan Taekwondo ACS Sitiawan pernah membawa balik empat pingat emas. Pada tahun 2022 pasukan Taekwondo ACS Sitiawan telah telah berjaya membawa balik pingat dan berjaya menjadi **juara** taekwondo untuk **tiga kali berturut-turut tanpa kalah**.

## Alamat Sekolah
:Sekolah Menengah Kebangsaan Methodist (ACS)
:Jalan Lin Chen Mei 
:32000, Sitiawan, Perak,
:Malaysia
:Telefon :  +6056911071
:Faks     :  +6056926098

## Pautan

*Laman rasmi SMK Methodist (ACS) Sitiawan: http://smkmethodistacssitiawanperak.blogspot.com/
* Laman rasmi Facebook ACS Sitiawan: https://www.facebook.com/smkmethodistacssitiawan/
*Laman rasmi YouTube ACS Sitiawan: https://www.youtube.com/channel/UCVQZaubgtCJElljNHHDXa_A